СТАНОВИЩА И ПРЕДЛОЖЕНИЯ от проведени съвместни заседания на Постоянните комисии към Общински съвет Златоград на 18.03.2025 г. от 15:00 часа, към материалите, включени за разглеждане в дневния ред на редовното заседание на ОбС Златоград на 25.03.2025 г. – 15:00 часа.
По т.1. Информация относно: Дейността на РС „ПБЗН” Златоград през периода  на 2024 г., с вх. № ОС-86/27.01.2025г., с рег. № 741000-28/27.01.2025г., постъпила от Районна служба „Пожарна безопасност и защита на населението” гр. Златоград;
Становище на Постоянните комисии –  Г-н Кехайов представи информацията, подчерта, че основното и много важно е да се направи среща с ръководствата на ЕVN, Регионална дирекция по горите ,Община Златоград и РС „ПБЗН” Златоград, тъй като много сериозни проблеми назряват при преминаване на електропреносната мрежа през горски райони. Той информира за предстоящо събитие през юни месец и помоли да се отпуснат средства за него в размер на 200 – 300 лева.
Комисията гласува проекта на решение с 10 гласа „за“, 0 „против“ и  0 „въздържал се“ – приема се.

********************
По т.2. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.02.2025 г. - 28.02.2025 г.;

Становище на Постоянните комисии – Не постъпиха въпроси и коментари по точката.
Комисията гласува проекта на решение с 10 гласа „за“, 0 „против“ и  0 „въздържал се“ – приема се.

********************
По т.3. Представени от кмета на Община Златоград, финансови справки – неразплатени и просрочени задължения, разшифровка за разхода на материали и външни услуги, за периода 01.02 - 28.02.2025г.; с вх.№ ОС-220/14.03.2025г. и изх. № 61-00-109/14.03.2025г.;
Становище на Постоянните комисии – Имаше зададени въпроси, на които бе отговорено. За заседание г-жа Чаушева да представи информация колко е струвала поддръжката на официалния сайт на общината през миналата година и има ли промяна в договора.
Комисията гласува с 5 гласа „за“, 0 „против“ и  5 „въздържал се“ – допуска се до заседание.

********************
По т.4. Информация относно: Отчет за изпълнение на Годишната програма за управление и разпореждане със собствеността през 2024г., с вх.№ ОС-215/14.03.2025г. и изх.№ 61-00-105/14.03.2025г., постъпила от кмета на община Златоград;

Становище на Постоянните комисии – Не постъпиха въпроси и коментари по точката. 
Комисиите подкрепи проекта за решение с 10 гласа „за“, 0 „против“ и  0„въздържал се“ – приема се.

************************

По т.5. Докладна записка относно: Годишен отчет за 2024 год., по изпълнение на Програмата за управление на отпадъците в Община Златоград 2021-2028 год., с вх.№ ОС-210/14.03.2025г. и изх.№ 61-00-100/14.03.2025г., постъпила от кмета на Община Златоград;

Становище на Постоянните комисии – имаше зададени въпроси. Г-жа Хаджиева каза, че за сесия ще представят протоколите с необходимата документация от Регионалното сдружение, във връзка със затварянето на Клетка 1 на депото в с. Шеренска. 

За заседание да се представи информация кандидатствало ли е сдружението по програма за рекултивация.    
Г-жа Хаджийска предложи да се допусне до сесия, за да се получат отговорите на въпросите и документите. 

Комисиите гласуваха точката да се допусне до заседание с 10 гласа „за“, 0 „против“ и  0„въздържал се“ – приема се.

************************

По т.6. Докладна записка относно: Проект на Програма за закрила на детето за 2025 година с вх.№ ОС-201/13.03.2025г. и изх.№ 61-00-94/10.03.2025г., постъпила от кмета на Община Златоград;

Становище на Постоянните комисии –  Не постъпиха въпроси и коментари по точката. 
Комисиите гласуваха проекта за решение с 8 гласа „за“, 0 „против“ и  0„въздържал се“ –приема се.
************************

По т.7. Докладна записка относно: Предоставяне на Областна дирекция на МВР Смолян за безвъзмездно управление на общински недвижими имоти, с вх.№ ОС-217/14.03.2025г. и изх.№ 61-00-106/14.03.2025г., постъпила от кмета на община Златоград;

Становище на Постоянните комисии – Г-жа Цекова представи докладната записка.  Не постъпиха въпроси и коментари по точката.
Комисиите гласуваха проектите на решение с 9 гласа „за“, 0 „против“ и  0„въздържал се“ – приемат се.

************************

По т.8.  Докладна записка относно: Кандидатстване за отпускане на безвъзмездна помощ от ПУДОС за изпълнение на дейности по подмяна на водопроводна инсталация и изграждане на канализационен клон, част от обект „Основен ремонт на улица „Ангел Киряков“, гр. Златоград – участък от о.т.509 до о.т.271, L=412м., с вх.№ ОС-218/14.03.2025г., и изх.№ 61-00-107/14.03.2025г., постъпила от кмета на Община Златоград;

Становище на Постоянните комисии –  Не постъпиха въпроси и коментари по точката.

Комисиите подкрепиха проекта за решение с 9 гласа „за“, 0 „против“ и  0„въздържал се“ – приема се.

************************

По т.9.  Докладна записка относно: Кандидатстване за отпускане на безвъзмездна помощ от ПУДОС за изпълнение на дейности по изграждане на канализационен клон, част от обект „Основен ремонт на улица „Ерма“, о.т.607 до о.т.630 към о.т.601 и към о.т.638 гр. Златоград, с вх.№ ОС-219/14.03.2025г., и изх.№ 61-00-108/14.03.2025г., постъпила от кмета на Община Златоград;

Становище на Постоянните комисии – Не постъпиха въпроси и коментари по точката.

Комисиите гласуваха с 9 гласа „за“, 0 „против“ и  0„въздържал се“ – приема се.
************************

По т.10.  Докладна записка относно: Учредяване право на пристрояване за изграждане на двуетажна пристройка със застроена площ: 56 кв. м. и разгъната застроена площ:126 кв. м. към североизточен близнак на триетажна масивна жилищна сграда, построена в общински недвижим имот – УПИ VIII-226, кв. 26 по кадастралния и регулационен план на с. Старцево, с вх.№ ОС-216/14.03.2025г. и изх.№ 61-00-104/14.03.2025г., постъпила от кмета на Община Златоград;

Становище на Постоянните комисии –  Г-жа Цекова представи докладната записка.
Не постъпиха въпроси и коментари по точката. 
Комисиите подкрепиха проекта за решение с 9 гласа „за“, 0 „против“ и  0„въздържал се“ – приема се.

************************

По т.11.  Докладна записка относно: Заявление с вх.№ 94-00-104/14.01.2025 г. и заявление с вх.№ 94-00-556/20.02.2025 г. от В. С. А. с искане за издаване на разрешение за изработване на Подробен устройствен план – План регулация и застрояване (ПУП-ПРЗ) и одобряване на Задание за проектиране на ПУП–ПРЗ., с вх.№ ОС-212/14.03.2025г. и изх.№ 61-00-102/14.03.2025г., постъпила от кмета на Община Златоград;

Становище на Постоянните комисии – Г-жа Цекова представи докладната записка.

Не постъпиха въпроси и коментари по точката. 
Комисиите подкрепиха проекта за решение с 7 гласа „за“, 0 „против“ и  0„въздържал се“ – приема се.

************************

По т.12.  Докладна записка относно: Заявление с вх.№ 94-00-4271/28.10.2024 г. към Заявление с вх.№ 94-00-159/15.01.2021 г. от И. К. Н. с искане за издаване на разрешение за изработване на ПУП-ПРЗ и одобряване на Задание за допускане за изготвяне  на ПУП–ПРЗ, с вх.№ ОС-213/14.03.2025г. и изх.№ 61-00-103/14.03.2025г., постъпила от кмета на Община Златоград;

Становище на Постоянните комисии –   Г-жа Цекова представи докладната записка.

Не постъпиха въпроси и коментари по точката. 
Комисиите гласуваха с 7 гласа „за“, 0 „против“ и  0„въздържал се“ – приема се.

************************

По т.13.  Докладна записка относно: Предложение за изменение на действащ Общ устройствен план в частта на ПИ с идентификатор 69105.3.220, местност Палангата, вид собств. Частна, вид територия Земеделска, категория 8, НТП Ливада, площ 5571 кв. м. по Кадастрална карта и кадастралните регистри на с.Старцево, Община Златоград, във връзка с постъпили съществени промени в обществено-икономическите и устройствени условия, при които е бил съставен планът в предвид възникнали нови инвестиционни намерения, с вх.№ ОС-214/14.03.2025г. и изх.№ 61-00-101/14.03.2025г., постъпила от кмета на Община Златоград;

Становище на Постоянните комисии –  Г-жа Цекова представи докладната записка.

Не постъпиха въпроси и коментари по точката. 
Комисиите гласуваха проекта за решение с 8 гласа „за“, 0 „против“ и  0„въздържал се“ – приема се.

************************

По т.14.  Докладна записка относно: Стартирал прием на Заявления за подпомагане по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023-2027 г., с вх. № ОС-228/18.03.2025г. и изх.№ 61-00-117/18.03.2025г., постъпила от кмета на община Златоград;

Становище на Постоянните комисии –  Г-жа Кръстева информира общинските съветници, че кандидатстването по тази програма е до 31 март, а заседанието ще бъде на 25 март, за това има нов проект на решение, които включва предварително изпълнение. В първа точка се добавя съгласно Приложение 1, неразделна част от настоящето решение, като Приложение 1 ще бъде уточнено до заседание на Общински съвет, като се работи с информацията, предоставена от кмета за обекти, които имат проектна готовност, за да може да се спазят условията на програмата. 

Комисиите гласуваха проекта за решение с направените допълнения с 9 гласа „за“, 0 „против“ и  0„въздържал се“ – приема се.

************************

По т.15.  Докладна записка относно: Издаване на запис на заповед от Кмета на Община Златоград  в полза на ДФ „Земеделие”, обезпечаващ авансово плащане за 2025 г. по подмярка 19.4 „Текущи разходи за популяризиране на стратегията за Водено от общностите местно развитие“ във връзка с подписано Споразумение №РД50-41/27.04.2018г. между  МИГ Кирково-Златоград и УО на ПРСР, ОПРЧР, ОПИК, за изпълнение на стратегия за Водено от общностите местно развитие (СВОМР) на територията на общините Кирково и Златоград по    ПРСР 2014 – 2020 г. с вх.№ ОС-170/26.02.2025г., постъпила от МИГ Кирково – Златоград;
Становище на Постоянните комисии –  Г-жа Кръстева информира, че докладната записка е изпратена за становище от кмета на общината, но няма получен отговор. 

Комисиите гласуваха точката да се допусне да заседание с 9 гласа „за“, 0 „против“ и  0„въздържал се“ – приема се.

************************

По т.16.  Докладна записка относно: Обект: „Изграждане на подпорна стена между о.т. 984 и о.т. 989 на ул. „България“, по левия бряг на река „Върбица“, в ПИ 31111.36.367 по КК на гр. Златоград“, с вх.№ ОС-207/14.03.2025г. и изх.№ 61-00-99/13.03.2025г., постъпила от кмета на Община Златоград;
Становище на Постоянните комисии – Имаше дебати на въпроси и отговори. 
 Комисиите гласуваха с 3 гласа „за“, 1 „против“ и  5„въздържал се“ –  не се приема.

************************

По т.17.  Молби и жалби на жители на Община Златоград
Становище на Постоянните комисии –  
1. Възражение от В. Т.
Жалбите и молбите на граждани да се разгледат на заседанието на Общински съвет. 

************************

По т.18.  Питания
************************

По т.19.  Други

19.1. Искане относно: Входирано искане за допускане и разглеждане на сесия на Общински съвет на устройствената план схема за обект на техническата инфраструктура – компактен трафопост с вх. № ОС-196/12.03.2025г., постъпила от ръководителя на КЕЦ Момчилград;

Г-жа Цекова даде информация по точката. Общинските съветници дадоха принципно съгласие, за да се започне законовата процедура. 

************************

По т.20.  Еднократни финансови помощи за новородени деца на територията на Община Златоград;

Становище на Постоянните комисии –
1.  Заявление от В. В. за първо родено дете – 1000,00лв.

Комисиите гласуваха с 9 гласа „за“ , 0 „против“ и  0„въздържал се“ – приема се.

2. Заявление от И. К. за второ родено дете – 2000,00 лв. 

Комисиите гласуваха с 9 гласа „за“, 0 „против“ и  0„въздържал се“ – приема се.

3. Заявление от В. К. за първо родено дете – 1000,00 лв. 

Комисиите гласуваха с 9 гласа „за“, 0 „против“ и  0„въздържал се“ – приема се.

************************

По т.21 Молби за еднократна финансова помощ;
Становище на Постоянните комисии –  Комисиите допуснаха до заседание молбите от Р. Я. и Д. П. 

************************

ЖЕЧКА ХАДЖИЙСКА
Председателстващ ПК

 на Общински съвет Златоград

Изготвил 

Елмира Топчиева

Гл. специалист Канцелария ОбС

